ผมเจาะปากมา1เดือนครับ แล้วเหมือนผมเปลี่ยนจิวใหม่มันใส่ยากเลยไปบาดปากจนมันอักเสบผมเลยปลาอยตันไป แล้วอยู่ดีๆก็มีก้อนเหมือนไตตรงหูอะครับที่ริมฝีปาก ไม่เจ็บ ไม่ปวดเลยครับ อยากทราบว่ามันคืออะไรและรักษายังไงครับ
สวัสดีค่ะ ก้อนเหมือนไตที่ริมฝีปากล่าง อาจเป็น1. แผลเป็นชนิดนูนหนาธรรมดา (hypertrophic scar) มักจะพบในช่วงระยะ 6 เดือนแรกหลังจากเกิดบาดแผลหาย หลังจากนั้นก็จะค่อยๆ ยุบลง และจะกลับเข้าสู่แผลเป็นคงที่ (stable scar) มีลักษณะใกล้เคียงแผลเป็นปกติในช่วงประมาณ 1 ปี2. แผลเป็นชนิดคีลอยด์ (keloid) ซึ่งเกิดจากร่างกายมีการซ่อมแซมของชั้นผิวหนังที่มากผิดปกติ แผลจะนูนออกมาจากขอบแผลเดิมค่อนข้างมาก มักจะเกิดในผู้ที่มีผิวสีเข้ม หรือมีประวัติทางพันธุกรรม คือ มีประวัติการเกิดคีลอยด์ในพ่อหรือแม่3. ก้อนเนื้องอกชนิดต่างๆ หรือก้อนซีสต์หากก้อนไม่หายไป ก็ควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปกดบีบนวดก้อนดังกล่าว และแนะนำไม่ควรเจาะปากและใส่จิวอีกค่ะ เพราะบริเวณริมฝีปาก อาจเกิดการอักเสบติดเชื้อได้ง่ายหากมีแผล เพราะต้องมีการสัมผัสกับอาหารอยู่เรื่อยๆ ค่ะ